Για άλλες χρήσεις, δείτε: Πανελλήνιος (αποσαφήνιση).

Ο **Πανελλήνιος Λεμεσού** ήταν κυπριακή ποδοσφαιρική ομάδα με έδρα τη Λεμεσό. Ιδρύθηκε το 1953. Έδρα της ομάδας ήταν το Στάδιο ΓΣΟ. Αναδείχθηκε δύο φορές πρωταθλητής Β΄ Κατηγορίας αλλά δεν συμμετείχε ποτέ στην Α΄ Κατηγορία.

Ιστορία
-------

Ο Πανελλήνιος ιδρύθηκε το 1953. Τον ίδιο χρόνο εντάχθηκε στις τάξεις της Κυπριακής Ομοσπονδίας Ποδοσφαίρου (ΚΟΠ) ως ομάδα Β΄ κατηγορίας.

Το 1956 προκλήθηκε μεγάλη αναταραχή μεταξύ συμβουλίου και ποδοσφαιριστών της ΑΕΛ Λεμεσού, η οποία είχε αναδειχθεί πρωταθλήτρια Κύπρου τις προηγούμενες δύο περιόδους (1954-55, 1955-56). Αιτία ήταν η τιμωρία-αποβολή πέντε ποδοσφαιριστών. Σε ένδειξη συμπαράστασης και αλληλεγγύης προς τους συμπαίκτες τους, άλλοι 17 ποδοσφαιριστές αποσκίρτησαν από την ΑΕΛ. Οι 22 ποδοσφαιριστές αρχικά αποτάθηκαν για να ενταχθούν στον Πανελλήνιο, ο οποίος δεν τους αποδέχθηκε. Τότε οι ποδοσφαιριστές αποτάθηκαν στον Απόλλων Λεμεσού, ο οποίος τους αποδέχτηκε και ενισχυμένος πλέον κατέκτησε το πρωτάθλημα Β΄ κατηγορίας 1956-57 και προβιβάστηκε στην Α΄ κατηγορία.

Την περίοδο 1957-58 τερμάτισε πρώτος στον όμιλο Λεμεσού-Λάρνακας-Πάφου. Έδωσε αγώνες μπαράζ με τη νικήτρια ομάδα του ομίλου Λευκωσίας-Αμμοχώστου-Κερύνειας, Ορφέα Λευκωσία, αλλά έχασε. Το ίδιο σκηνικό επαναλήφθηκε την περίοδο περίοδο 1960-61 όπου στα μπαράζ έχασε από την Ένωσις Αγίων Ομολογητών.

Την περίοδο 1961-62 τερμάτισε πρώτος στον όμιλο Λεμεσού-Πάφου. Έδωσε αγώνες μπαράζ με τη νικήτρια ομάδα του ομίλου Λευκωσίας-Κερύνειας, Ένωσις Αγίων Ομολογητών-Κεραυνός και τη νικήτρια του ομίλου Λάρνακας-Αμμοχώστου, Αναγέννηση Λάρνακας. Ο Πανελλήνιος τερμάτισε στην πρώτη θέση και αναδείχθηκε πρωταθλητής. Ακολούθως, συμμετείχε σε αγώνες μπαράζ με τη 12η ομάδα του πρωταθλήματος Α΄ κατηγορίας 1961-62 Αλκή Λάρνακας για συμμετοχή στην Α΄ κατηγορίας 1962-63. Ο Πανελλήνιος έχασε και παρέμεινε στη Β΄ κατηγορία.

Την περίοδο 1962-63 τερμάτισε πρώτος στον όμιλο Λάρνακας-Λεμεσού-Πάφου. Έδωσε αγώνες μπαράζ με τη νικήτρια ομάδα του ομίλου Λευκωσίας-Κερύνειας-Αμμοχώστου Ένωσις Αγίων Ομολογητών-Κεραυνός. Ο Πανελλήνιος κέρδισε και τους δύο αγώνες και αναδείχθηκε πρωταθλητής. Ακολούθως, συμμετείχε σε αγώνες μπαράζ με την 11η και τη 12η ομάδα του πρωταθλήματος Α΄ κατηγορίας 1962-63 Ορφέα Λευκωσίας και Αλκή Λάρνακας για συμμετοχή στην Α΄ κατηγορίας 1963-64. Μόνο η πρώτη ομάδα θα συνέχιζε στην Α΄ κατηγορία. Ο Πανελλήνιος τερμάτισε στην 3η θέση και παρέμεινε στη Β΄ κατηγορία.


Η πορεία του Πανελληνίου στις διοργανώσεις της ΚΟΠ.| Περίοδος | Πρωτάθλημα | Κύπελλο |
| --- | --- | --- |
| Κατηγορία | Θέση | Ομάδες | Αγώνες | Νίκες | Ισοπαλίες | Ήττες | Τέρματα | Βαθμοί | Διοργάνωση | Φάση |
| Υπέρ | Κατά |
| 1953-54 | Β΄1 |  | 5 | 8 |  |  |  |  |  |  | Κύπελλο Κύπρου | Α΄ προκριματικός |
| 1954-55 | Β΄2 | **4** | 4 | 6 | 1 | 1 | 4 | 2 | 9 | **3** | Κύπελλο Κύπρου | Δε συμμετείχε |
| 1955-56 | Β΄1 | **3** | 5 | 8 | 2 | 3 | 3 | 20 | 23 | 7 | Δεν διεξήχθη |
| 1956-57 | Β΄1 | **4** | 4 | 6 | 0 | 1 | 5 | 8 | 24 | 1 | Δεν διεξήχθη |
| 1957-58 | Β΄1 | **1** | 4 | 6 |  |  |  |  |  |  | Δεν διεξήχθη |
| 1958-59 | Δεν διεξήχθη | Κύπελλο Κύπρου | Α΄ γύρος |
| 1959-60 | Β΄1 |  | 4 | 6 |  |  |  |  |  |  | Δεν διεξήχθη |
| 1960-61 | Β΄3 | **1** | 5 | 8 |  |  |  |  |  |  | Δεν διεξήχθη |
| 1961-62 | Β΄2 | **1** | 4 | 6 |  |  |  |  |  |  | Κύπελλο Κύπρου | Α΄ γύρος |
| 1962-63 | Β΄3 | **1** | 4 | 6 |  |  |  |  |  |  | Κύπελλο Κύπρου | Α΄ γύρος |
| Βαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί |

1Η Β΄ κατηγορία ήταν χωρισμένη σε δύο ομίλους. Ο Πανελλήνιος συμμετείχε στον όμιλο Λεμεσού-Πάφου.  

2Η Β΄ κατηγορία ήταν χωρισμένη σε τρεις ομίλους. Ο Πανελλήνιος συμμετείχε στον όμιλο Λεμεσού-Πάφου.  

3Η Β΄ κατηγορία ήταν χωρισμένη σε δύο ομίλους. Ο Πανελλήνιος συμμετείχε στον όμιλο Λεμεσού-Λάρνακας-Πάφου.

Ενοποίηση
---------

Το 1963 ο Πανελλήνιος ενοποιήθηκε με τον Ανταίο δημιουργώντας την Ένωσις Πανελληνίου-Ανταίου Λεμεσού (Ε.Π.Α.Λ.).

Τίτλοι-Διακρίσεις
-----------------

* Β΄ Κατηγορία:
	+ Πρωταθλητής (2): 1962, 1963

Παραπομπές
----------

1. 1 2  Κέστας, Αντώνης (28 Αυγούστου 2015). «ΑΝΤΑΙΟΣ – Η ομάδα που έστειλε την Ομόνοια στην ΚΟΠ!». Αρχειοθετήθηκε από το πρωτότυπο στις 29 Αυγούστου 2015. Ανακτήθηκε στις 28 Αυγούστου 2015.
2. ↑  Μελετίου 2011, σελ. 204
3. ↑  Μελετίου 2011, σελ. 207
4. ↑  Μελετίου 2011, σελ. 208
5. ↑  Μελετίου 2011, σελ. 258
6. ↑  Μελετίου 2011, σελ. 269
7. ↑  «Πρωτάθλημα Β΄ Κατηγορίας». *Χαραυγή*: σελ. 5. 1961-07-18.
8. ↑  «Η Ένωσις επεβλήθη του Πανελλήνιου 6-5». *Μάχη*: σελ. 5. 1961-07-11.
9. ↑  «Η Ενώσις Αγ.Ομολογητών πρωταθλήτρια Β΄ Κατηγορίας». *Χαραυγή*. 1961-07-18.
10. ↑  «Η Ενώσις Αγίων Ομολογητών πρωταθλήτρια Β΄ Κατηγορίας». *Ο Φιλελεύθερος*: σελ. 3. 1961-07-18.
11. ↑  ΚΟΠ (Ιούνιος 2013). *Το περιοδικό της ΚΟΠ*. Λευκωσία: ΚΟΠ, σελ. 76-79. .
12. ↑  «Η Αλκή κατέβαλε προχθές τον Πανελλήνιο με 3-2». *Χαραυγή*: σελ. 7. 1962-07-31.
13. ↑  «Η δικαστική απέρριψε την ένσταση του Πανελλήνιου». *Χαραυγή*: σελ. 5. 1962-08-19.
14. ↑  ΚΟΠ (Νοέμβριος 2013). *Το περιοδικό της ΚΟΠ*. Λευκωσία: ΚΟΠ, σελ. 76-79. .
15. ↑  «Ο Πανελλήνιος υπεχρέωσε τον Ορφέα εις ισοπαλίαν 1-1». *Αθλητική*: σελ. 1. 1963-07-08.
16. ↑  Γαβριηλίδης & Παπαμωυσέως 2001, σελ. 61
17. ↑  «Cyprus 1954/55». *www.rsssf.com*. Ανακτήθηκε στις 24 Ιουνίου 2016.
18. ↑  Γαβριηλίδης & Παπαμωυσέως 2001, σελ. 63
19. ↑  «Cyprus 1955/56». *www.rsssf.com*. Ανακτήθηκε στις 24 Ιουνίου 2016.
20. ↑  «Cyprus 1956/57». *www.rsssf.com*. Ανακτήθηκε στις 24 Ιουνίου 2016.
21. ↑  Γαβριηλίδης & Παπαμωυσέως 2001, σελ. 69
22. ↑  Γαβριηλίδης & Παπαμωυσέως 2001, σελ. 72
23. ↑  Γαβριηλίδης & Παπαμωυσέως 2001, σελ. 73
24. ↑  «Ε.Π.Α.Λ.». *Φίλαθλος*: σελ. 2. 1969-12-08.
25. ↑  «Πραγματοποιήθηκε η Ένωση Πανελληνίου-Ανταίου (ΕΠΑΛ)». *Χαραυγή*: σελ. 4. 1963-12-18.
26. ↑  «Ο Κ. Λ. Αρχοντίδης Προπονητής στον «ΕΠΑΛ» Λεμεσού». *Χαραυγή*: σελ. 2. 1963-08-25.
27. ↑  «Cyprus - List of Cypriot Second Division Champions». *www.rsssf.org* (στα Αγγλικά). Rec.Sport.Soccer Statistics Foundation. 15 Ιουνίου 2022. Αρχειοθετήθηκε από το πρωτότυπο στις 27 Ιουλίου 2022. Ανακτήθηκε στις 27 Ιουλίου 2022.
28. ↑  «Οι πρωταθλητές Β' Κατηγορίας (πίνακας κατακτήσεων)». *www.cfa.com.cy*. ΚΟΠ. 20 Μαΐου 2019. Αρχειοθετήθηκε από το πρωτότυπο στις 20 Ιουλίου 2022. Ανακτήθηκε στις 20 Ιουλίου 2022.

Πηγές
-----

* «Ε.Π.Α.Λ.». *Φίλαθλος*: σελ. 2. 1969-12-08.

Βιβλιογραφία
------------

* Γαβριηλίδης, Μιχάλης· Παπαμωυσέως, Στέλιος (2001). *Ένας αιώνας Κυπριακό ποδόσφαιρο*. Λευκωσία: Ο Συγγραφέας. ISBN 9963-8720-1-8.
* Μελετίου, Γιώργος (2011). *Κυπριακό ποδόσφαιρο 1900-1960*. Λευκωσία: Power Publishing. ISBN 978-9963-688-87-6.

Δείτε επίσης
------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Ποδόσφαιρο στην Κύπρο